EkBass/fiwiki-20250220-pages-articles huggingface dataset:
Société Générale

Société Générale S.A. (SG, SocGen) on suuri ranskalainen pankki ja rahoituslaitos, jolla on toimintaa ympäri maailman. Se on yksi kolmesta isosta ja perinteisestä ranskalaispankista ("Les trois vieilles") Crédit Lyonnais'n (LCL, osa Crédit Agricole -ryhmää) ja BNP Paribas'n ohella. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit). Société Généralen kotipaikka on Pariisin Boulevard Haussmannilla ja pääkonttori pankin omassa tornitalossa La Défensen alueella Pariisin länsipuolella. Vuonna 1864 perustetun pankin alkuperäinen nimi oli Société Générale pour favoriser le développement du commerce et de l'industrie en France eli suomeksi "Yleisyhtiö tukemaan Ranskan kaupan ja teollisuuden kehitystä". Nykyisin siitä käytetään usein lempinimenomaista lyhennettä SocGen. Société Généralen liiketoiminta on jaettu viiteen ydinalueeseen: #Ranskan-toiminta, jossa Société Généralen lisäksi käytössä ovat tuotemerkit Crédit du Nord ja Boursorama; #Kansainvälinen vähittäispankkitoiminta, joka ulottuu Ranskan merentakaisten alueiden pankkeihin kuten Banque de Polynesie ja Société Générale Caledonienne de Banque; #Yritys- ja investointipankkitoiminta, johon kuuluvat muun muassa Lyxor Asset Management ja CALIF; #Erikoisrahoituspalvelut ja vakuuttaminen, jonka alaisuudessa toimivat tytäryhtiöinä muun muassa Franfinance Group ja Temsys; #Yksityispankkitoiminta ja maailmanlaajuinen sijoitusten hallinta, jossa tuotemerkkeinä ovat muun muassa Newedge Group, SGSS France ja Parel. ==Vuoden 2008 johdannaisskandaali== Tammikuussa 2008 Jérôme Kerviel teki johdannaiskaupoilla Société Générale –pankissa tappiota 4,9 mrd. euroa.Vuoden veijarit, Helsingin Sanomat 28.12.2008 B4 Vuosi 2002 2003 2004 2005 2006 2007 2008 2009 2010 2011 Liikevaihto milj. € 14 573 15 637 16 390 19 166 22 417 21 923 21 866 21 730 26 418 25 636 Työntekijöitä 83 220 88 000 92 000 103 555 119 779 151 000 163 000 156 700 155 600 159 600 ==Lähteet== Luokka:Ranskalaiset pankit Luokka:Ranskalaiset pörssiyhtiöt Luokka:CAC 40 -indeksi Luokka:Euronext 100 -indeksi
Paavo Konsén

Paavo Erkki Konsén () oli suomalainen jääkärikapteeni.Suomen jääkärien elämäkerrasto 1938Suomen jääkärien elämäkerrasto 1975 == Perhetausta == Hänen vanhempansa olivat kansakoulunopettaja Viktor Aleksander Konsén ja Edla Maria Hällström. Hänet vihittiin avioliittoon vuonna 1918 Lempi Charlotta Södermanin kanssa. == Opinnot == Konsén kävi viisi luokkaa Tampereen klassillisesta lyseota ja Tampereen kauppaopiston sekä suoritti yksityisesti seitsemännen luokan Tampereen lyseossa vuonna 1926. == Jääkärikausi == Konsén työskenteli konttoristina ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 5. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse- joella, Riianlahdella ja Aa-joella. == Suomen sisällissota == Konsén saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan lähettiupseeriksi 1. Jääkärirykmentin esikuntaan ja otti osaa sisällissodan taisteluihin Tampereella ja Karjalankannaksella. https://digi.kansalliskirjasto.fi/aikakausi/binding/1811950?page=11 == Sisällissodan jälkeinen aika == Konsén palveli sisällissodan jälkeen toimistoupseerina Yleisesikunnassa. Armeijasta hän erosi 10. kesäkuuta 1921 ja astui Suojeluskuntajärjestön palvelukseen 1. kesäkuuta 1921 ja hänet sijoitettiin päälliköksi Pohjois-Hämeen suojeluskuntapiirin VII alueelle, josta hän siirtyi 1. tammikuuta 1925 alkaen Mäntän suojeluskunnan paikallispäälliköksi. Hänet määrättiin 30. kesäkuuta 1925 astumaan armeijan vakinaiseen palvelukseen ja hänet sijoitettiin Autopataljoonan 1. komppanian päälliköksi. Hänet haudattiin Helsinkiin. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1893 syntyneet Luokka:Vuonna 1927 kuolleet
Ihmisyys (kirja)

Ihmisyys: 1900-luvun moraalihistoria on Jonathan Gloverin kirja vuodelta 1999. Teoksessa Glover tutkii ihmisen toimintaa yhteiskunnan osana ja ihmisen toiminnan eettisiä perusteita 1900-luvulla tapahtuneissa sotarikoksissa, kansanmurhissa ja väkivaltaisuuksissa. Teoksen on kustantanut suomenkielisenä kustannusosakeyhtiö Like ja Rauhanpuolustajien rekisteröity yhdistys. Teoksen suomentamiseen saatiin tukea Suomen kirjallisuuden edistämisvarojen valtuuskunnalta sekä Suomen kirjasäätiöltä. == Lähteet == == Aiheesta muualla == * Näyte ensimmäisestä luvusta. * Steven Pinker: All About Evil . The New York Times 29.10.2000. * David Hulme: Taming the Monster Inside Us . Vision 2001. * Juha Sihvola: Matka pimeän ytimeen. Helsingin Sanomat 11.2.2001. * Marko Kivelä: Ihmisyys: 1900-luvun moraalihistoria. Markon lukupäiväkirja 1.1.2004. * Lauri Paavola: Järki ja mielikuvitus eetikkojen aseina. Ulkopolitiikka 4/2008. Luokka:Kirjat historiasta Luokka:Kirjat filosofiasta Luokka:Vuoden 1999 kirjat
Välineellinen arvo

Välineellinen arvo tai välinearvo voi olla sekä fyysisen objektin että abstraktin objektin arvo, ei itseisarvo vaan keino saavuttaa jotain muuta. Pragmatismissa keskustellaan siitä, onko olemassa muita kuin välineellisiä arvoja. Heidän mukaansa mitään ei tehdä todella asian itsensä vuoksi, vaan nautinnon (hedonismi) tai jonkin vastaavan hyödyn takia. Toisaalta voi kysyä, onko mitään mieltä siinä, että päätyy äärettömään regressioon joutuessa olettamaan äärettömän määrän päämääriä jonkin asian tekemiselle. Filosofi Immanuel Kantin mukaan ihmistä ei koskaan saa kohdella välinearvona, vaan itseisarvona. Ihmisen välineellistäminen loukkaisi ihmisarvoa. Välinearvoja tutkitaan arvoteoriassa. Luokka:Arvot
Apua, vaimoni on teurastaja

Apua, vaimoni on teurastaja on Thomas Schlammen ohjaama yhdysvaltalainen komediaelokuva vuodelta 1993. Siinä Mike Myers esittää kahta roolia: Charlie Mackenziea (päähenkilö) ja Stuart Mackenziea (päähenkilön isä). == Juoni == Charlie Mackenzie on kahvilarunoilija, jolla ei ole ollut onnea parisuhteissa; yksi hänen tyttöystävistään oli kleptomaani ja toinen mafian palkkalistoilla. Hän alkaa epäillä, että hänen kohtalonsa on jäädä ikuiseksi poikamieheksi. Mutta sitten hän tapaa kauniin, mukavan ja fiksun naisen Harrietin. Suhteen saadessa yhä enemmän syvyyttä alkaa salakavala vainoharhaisuus kuitenkin vaivata Charlieta ja hän epäilee, että Harriet on kuuluisa sarjamurhaaja joka menee naimisiin miesten kanssa vain tappaakseen nämä myöhemmin. == Arvioita == Video-oppaassa vuodelta 1994 Bello Romano kutsuu elokuvaa kankeaksi komediaksi ja antaa sille yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * Luokka:Vuoden 1993 yhdysvaltalaiset elokuvat Luokka:Yhdysvaltalaiset romanttiset komediat
Tucker

Tucker voi tarkoittaa seuraavia: == Henkilöitä == *Brett Tucker (s. 1972), australialainen näyttelijä ja laulaja *Charlotte Maria Tucker, A L O E (1821–1893), englantilainen kirjailija *Chris Tucker (s. 1972), yhdysvaltalainen näyttelijä ja koomikko *Darcy Tucker (s. 1975), kanadalainen jääkiekkoilija *George Loane Tucker (1872–1921), yhdysvaltalainen elokuvaohjaaja, -näyttelijä ja -kirjoittaja *James Tucker, yhdysvaltalainen animaattori ja televisiotuottaja *Jim Guy Tucker (s. 1943), yhdysvaltalainen poliitikko *Jonathan Tucker (s. 1982), yhdysvaltalainen näyttelijä *Justin Tucker (s. 1989), yhdysvaltalainen amerikkalaisen jalkapallon pelaaja *Karla Faye Tucker (1959–1998), yhdysvaltalainen kuolemaantuomittu murhaaja *Mick Tucker (1947–2002), englantilainen muusikko *Moe Tucker (s. 1944), yhdysvaltalainen rumpali *Nana Tucker (s. 1957), yhdysvaltalainen näyttelijä *P. J. Tucker (s. 1985), yhdysvaltalainen koripalloilija *Preston Tucker (1903–1956), yhdysvaltalainen autotehtailija *Roy A. Tucker (1951–2021), yhdysvaltalainen tähtitieteilijä *Sophie Tucker (1884–1966), yhdysvaltalainen laulaja ja vaudeville-esiintyjä *Sultan Tucker (s. 1978), liberialainen yleisurheilija *William George Tucker, John Henry Barbee (1905–1964), yhdysvaltalainen blueslaulaja ja kitaristi == Kuvitteellisia henkilöitä == *John Tucker, elokuvassa Kosto on suloinen *Tucker, Pokémon-rintamapäällikkö *Shou Tucker, animesarjassa Full Metal Alchemist == Paikkakuntia == *Tucker, kaupunki Georgian osavaltiossa Yhdysvalloissa == Muuta == *Tucker 48, suunnitteluvaiheessa Tucker Torpedo, Preston Tuckerin tehtaan ainoa valmistunut automalli *Tucker – mies ja unelma, Francis Ford Coppolan ohjaama elokuva Preston Tuckerista vuodelta 1988
Nummikoski

Nummikoski on kylä Kauhajoen kaakkoisosassa, Nummijärven kylän ja Karvian kunnan keskustan välissä. Kylän läpi virtaa pohjois-eteläsuunnassa Karvian puolelle Nummijoki. Joki on Nummijärven laskujoki. Kylän läpi kulkee pohjoisesta Nummijärveltä etelän Karviaan yhdystie 6700. Kylä sijaitsee 162 metrin korkeudessa merenpinnasta. Karvian läheisyyden vuoksi Nummikosken asukkaat asioivat paljon siellä, kuten myös Nummijärvellä, johon on matkaa 8,9 kilometriä. Nummikoskelta on matkaa Kauhajoen keskustaan 31,8 kilometriä ja Karvian keskustaan 16,8 kilometriä. Kylässä on toiminut aikoinaan myös koulu, jossa oli lähes sata oppilasta parhaina aikoinaan. Koulu on nykyään harrastekäytössä esimerkiksi 4H-kerholla ja muilla yhdistyksillä. ==Historiaa== Kauhajoen kapinan kostotoimet alkoivat Nummikoskella 8. heinäkuuta 1808, kun kenraali Orlov-Denisovin kasakat polttivat Kaappo Antinpoika Nummijärven torpan. == Lähteet == ==Kirjallisuutta== *Sorvari, Merja ym.: Nummikosken kylän historiaa ja tarinoita : erämaataloista 2000-luvulle. Nummikosken maa- ja kotitalousseura, 2012. ISBN 978-952-93-0998-6. Luokka:Kauhajoen kylät
Tuomas Latikka

Tuomas Latikka (s. 20. syyskuuta 1985 Jyväskylä) on suomalainen jalkapalloilija. Hänen pelipaikkansa on oikea laitapuolustaja, mutta hän pystyy pelaamaan vasemmallakin. Kausi 2013 on Latikalle 12. JJK:ssa, jota hän on edustanut jo Kakkosesta saakka. Hänellä on seuransa kanssa kauden 2013 loppuun asti ulottuva sopimus. Kaudella 2015 Latikka edustaa Kutosessa pelaavaa Apolloa.Seinäjoen Sanomat == Lähteet == * Latikan pelaajakortti Keskisuomalaisen sivustolla === Viitteet === == Aiheesta muualla == * "Tuomas Latikka jatkaa JJK:ssa" Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Hain tarina

Hain tarina (Shark Tale) on vuonna 2004 ensi-iltansa saanut piirroselokuva. == Juoni == Juonessa kuvataan vedenalaista kuvitteellista Gangsteririuttaa, jossa Oscar-niminen kala toivoo pääsevänsä riutan huipulle. Eräänä päivänä hän saa kunnian pahamaineisen haigangsterin Don Linon pojan Frankien surmaamisesta, vaikka se olikin vain ankkurin syytä. Mutta kuuluisuus ja naisten suosio ei tuota lopulta hyvää, kun muita haikaloja hyökkää riutalle ja Oscarin on määrä pysäyttää heidät, vaikka hän ei olekaan sankari. Oscar myös tutustuu toisen Linon poikaan Lennyyn, kuka on vegetaristi ja isänsä vaatimuksista huolimatta varjelee kaloja. Yhdessä Oscar ja Lenny ystävystyvät ja aikovat ylläpitää yhdessä Oscarin mainetta ja kunniaa. == Äänirooleissa == Alkuperäinen ääninäyttelijä Suomalainen ääninäyttelijä Rooli Will Smith Peter Franzén Oscar Jack Black Tommi Haapaniemi Lenny Renée Zellweger Irina Björklund Angie Martin Scorsese Seppo Pääkkönen Sykes Angelina Jolie Sari Ann Moilanen Lola Robert De Niro Pekka Laiho Don Lino Michael Imperioli Jussi Humaljoki Frankie Ziggy Marley Kimmo Laiho Ernie Doug E. Doug Tidjân Ba Bernie Katie Couric Mari Laari Katie Current David P. Smith Mika Ala-Panula Hullu-Joe David Soren Jarkko Tamminen Katkarapu Suomenkielisen ääniversion ohjasi Antti Jaakola. == Lähteet == Luokka:Vuoden 2004 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat haista Luokka:Rob Lettermanin ohjaamat elokuvat Luokka:DreamWorksin elokuvat Luokka:Yhdysvaltalaiset lastenelokuvat Luokka:Elokuvat merenkulusta
Pinnekjött

Pinnekjött (), ”tikkuliha”, on norjalainen perinteinen jouluruoka. Ruoka valmistetaan lampaan kyljestä, jonka osat höyrytetään koivutikkujen (joista ruokalaji on saanut nimensä) tai metalliritilän päällä. Ruoka tarjoillaan usein lanttusoseen ja keitettyjen perunoiden kanssa. == Valmistus == Lampaan kyljet säilötään suolanesteeseen pariksi viikoksi, tai ne voidaan myös kuivasuolata. Tämän jälkeen ne kuivataan 6–8 viikon ajan tai pidempäänkin. Kylkiosat voidaan haluttaessa myös savustaa. Näin säilöttynä lihat pysyivät elintarvikekelpoisina aitassa pitkään. Päivää ennen valmistusta kylki leikataan pitkin kylkiluita ja lihat upotetaan kylmään veteen yön yli. Liotetut kylkiosat höyrytetään kattilassa koivutikkujen (tai metalliritilän) päällä, noin 3–4 tuntia, kunnes liha on mureaa. Koivu ei tartuta makua lihaan. Nykyisin lihan esikypsytys tapahtuu teollisesti. == Alkuperä ja merkitys == Ruokalaji on kotoisin Vestlandetista, mutta sen suosio kasvaa myös muualla. Jouluaattona noin 31 % norjalaisista syö pinnekjøttiä. 82 % sanoo syövänsä ruokaa perinteen vuoksi. == Lähteet == Luokka:Joulu Norjassa Luokka:Lampaanliha Luokka:Norjalainen keittiö Luokka:Jouluruoat
Ernie Harwell

William Ernest ”Ernie” Harwell (25. tammikuuta 1918 – 4. toukokuuta 2010) oli yhdysvaltalainen urheiluselostaja. Hänet muistetaan erityisesti baseball- joukkue Detroit Tigersien otteluiden selostajana. Ennen tuloaan Detroit Tigersien vakioselostajaksi vuonna 1960, Harwell oli selostanut muun muassa Brooklyn Dodgersien, New York Giantsien ja Baltimore Oriolesin otteluja. Tigersien otteluja hän selosti eläkkeelle jäämiseensä asti vuonna 2002, lukuun ottamatta vuotta 1992, jolloin hänet korvattiin nuoremmalla selostajalla, mutta jouduttiin ottamaan yleisön vaatimuksesta takaisin seuraavana vuonna. Ernie Harwell nimettiin Radio Hall of Fameen vuonna 1998. == Lähteet == Luokka:Radio Hall of Fame Luokka:Yhdysvaltalaiset urheiluselostajat Luokka:Vuonna 1918 syntyneet Luokka:Vuonna 2010 kuolleet
Koronas-Foton

Koronas-Foton, tunnetaan myös nimellä Coronas-Photon on Venäjän avaruusjärjestön 30. tammikuuta 2009 Plesetskin kosmodromilta laukaistu Aurinkoa tutkiva tiedesatelliitti. Sen toiminta päättyi vuoden 2009 lopussa joko paristo- tai tietoliikennevaurioon. Satelliitti kuuluu Koronas- satelliittien sarjaan – Coronas-akronyymi kertoo avaruuslennon luonteesta: Complex Orbital Observations Near-Earth of Activity of the Sun. Sarjan kaksi aiempaa satelliittia, Koronas-I ja Koronas-F laukaistiin vuosina 1994 ja 2001. Koronas-Foton tutkii vapaan energian kertymistä ja muuntumista auringon kaasukehässä. Se tutkii auringon alimyrskyjä ja auringon aktiivisuuden ja Maan kohtaamien magneettisten myrskyjen välistä korrelaatiota. Se mittaa energiahiukkasia, joita syntyy auringon purkauksissa. Mittausalue yltää ultravioletista gammasäteilyyn. Satelliitin toiminta-aika on vähintään kolme vuotta. Satelliitti painaa noin 1 900 kg. Sen rakensi moskovalainen, Roskosmosiin kuuluva Yleisvenäläinen elektromekaniikan tutkimusinstituutti (Фгуп «Нпп Внииэм»). Satelliitin tiedelaitteet toteutti Kansallisen ydintutkimuskorkeakoulun Astrofysiikan instituutti (Иаф Мифи), Ukraina ja Intia. Juri Kotov toimii Koronas-Fotonin päätutkijana. Satelliitti on osa kansainvälistä "International Living With a Star"-ohjelmaa. ==Lähteet== == Aiheesta muualla == * * Luokka:Tiedesatelliitit Luokka:Venäjän avaruustoiminta Luokka:Vuoden 2009 avaruustoiminta
Hamburg Freezers

Hamburg Freezers oli vuonna 2002 perustettu saksalainen jääkiekkoseura. Joukkueen paras sijoitus Saksan DEL-liigassa on vuodelta 2004, jolloin joukkue saavutti pronssia. Joukkue toimi ennen vuotta 2002 Münchenissä nimellä München Barons. Hamburg Freezersin kotiareenana toimiva Barclaycard Arena sijaitsee Bahrenfeldin kaupunginosassa Hampurissa. Toukokuussa 2016 Freezersin omistajatahona toimiva amerikkalainen Anschutz Entertainment Group ilmoitti ettei se hae lisenssiä alkavalle kaudelle ja lakkauttaa toiminnan taloudellisesti kannattamattomana. ==Lähteet== * http://www.hamburg- freezers.de/ Luokka:Saksalaiset jääkiekkoseurat Luokka:Hampurin urheilu Luokka:Vuonna 2002 perustetut urheiluseurat
Ribbe

Ribbe (myös ) on perinteinen norjalainen jouluruoka. Ribbe valmistetaan sian kyljestä, jossa on kamara mukana. == Historia == Ruokalaji tunnetaan 1800-luvulta ensimmäisistä norjalaisista keittokirjoista. Tuolloin talonpoikaisperinteet suolatun ja kuivatun lihan käyttöön olivat muuttumassa ja raudan käyttö paistinuuneissa mahdollisti paremmin lihan uunikypsennyksen. Ruokalaji tunnetaan jo vuodelta 1831 peräisin olevassa, ensimmäisessä norjalaisessa Maren Elisabeth Bangin kokoamassa keittokirjassa nimellä Ribbensteg. Ribbe oli vierasvara- ja juhlaruokaa. Siitä tuli ajan myötä suosittu jouluruoka joko jouluaaton tai joulupäivien pöytään. == Valmistus == Sika teurastettiin yleensä myöhäissyksyllä, jolloin kylmä ilma mahdollisti lihan säilymisen jouluun saakka ilman suolaustakin. Kylkiliha saatettiin myös upottaa suolanesteeseen ja liottaa ennen ruoanlaittoa. Kylkiluut katkaistiin, ja lihaan hierottiin suolaa ja pippuria. Kylki paistetaan joko paistinuunissa tai paremman puutteessa pannulla. Paistotavat vaihtelivat esimerkiksi lisänesteen käyttämisen suhteen. Joskus liha saatettiin keittää ennen paistoa mureaksi. Ruokalajia on tarjoiltu makkaran, medisterkakkujen ja perunan kera. Ribben oheen kuuluu usein kotona pantu olut tai viinaryyppy. == Lähteet == Luokka:Joulu Norjassa Luokka:Jouluruoat Luokka:Norjalainen keittiö Luokka:Sianliha
Guess

Guess (virallinen nimi Guess?, Inc., tuotteissa usein kirjoitettu muotoon GUESS?) on yhdysvaltalainen vaatealan yritys. Sen perustivat marokkolaissyntyiset Yhdysvaltoihin muuttaneet Marcianon veljekset Los Angelesissa vuonna 1981. Guessin tuotteisiin kuuluu vaatteiden ohella myös kelloja ja koruja. Yrityksellä on myös Marciano-vaatemerkki. Guess tunnetaan erityisesti seksuaalisista mainoskampanjoistaan, joissa on käytetty muun muassa mustavalkoisia valokuvia tunnetuista malleista ja näyttelijöistä, kuten Claudia Schiffer, Valeria Mazza, Adriana Lima, Drew Barrymore, Anna Nicole Smith, Paris Hilton ja Jordan. == Yrityksen alku == Guessin mainoskampanjat aloitettiin vuonna 1982, ja vuonna 1985 mainoksiin tuli mukaan yrityksen tavaramerkiksi noussut mustavalkoisuus. Mainokset ovat voittaneet lukuisia Clio-palkintoja. Niissä on ollut mukana useita laajalti tunnettuja supermalleja, joista monet nousivat kuuluisuuteen juuri mainoskampanjoiden kautta. == Lähteet == == Aiheesta muualla == Luokka:Vaatemerkit Luokka:Yhdysvaltalaiset pörssiyhtiöt Luokka:Yhdysvaltalaiset muotitalot
Nils Gyldenstolpe (vapaaherra)

Nils Gyldenstolpe (5. marraskuuta 1642 Turku – 4. toukokuuta 1709 Tukholma), vapaaherra ja kreivi, oli Ruotsin kuninkaan hovin palveluksessa ja menestynyt diplomaatti. Nils Gyldenstolpen isä oli Turun akatemian rehtori Mikael Wexionius, aateloituna Gyldenstolpe (1650). Hänen äitinsä oli Susanna Crucimontana (1617–1669), joka oli Algutsbodan kirkkoherran, maisteri Nicolaus Svenonis Crucimontanuksen ja Magdalena Gripin tytär. Nils Gyldenstolpe oli Knivstan pitäjän Noorin kreivi, Segerstan vapaaherra ja Lidingsnäsin, Raision Jaakkolan ja Paraisten Atun herra. Hän toimi lukuisissa Ruotsin kruunun viroissa muun muassa tuomarina, lähetystösihteerinä Kööpenhaminassa, lähettiläänä Haagissa, hovikanslerina, valtiopäivämiehenä, kansliapresidenttinä ja Lundin akatemian kanslerina. Hänen ensimmäinen puolisonsa oli Christina Wärnschöld (1653–1672), toinen Margareta Ehrensteen (1659 Helsingør – 1721 Tukholma). Margareta Ehrensteenin kanssa heille syntyi ainakin neljä poikaa: Edvard Gyldenstolpe (1679–1709), Carl Adolf Gyldenstolpe (1681–1709), Gustaf Gyldenstolpe (kuoli lapsena) ja Ulrik Nils Gyldenstolpe (1689–1768). Hänen kaksi poikaansa kuoli Pultavan taistelussa hieman ennen isänsä kuolemaa. == Lähteet == * Adelsvapen Luokka:Ruotsalaiset kreivit Luokka:Vuonna 1642 syntyneet Luokka:Vuonna 1709 kuolleet
Matti Äyräpään palkinto

Matti Äyräpään palkinto on Suomalaisen Lääkäriseura Duodecimin vuosittain jakama lääketieteen palkinto, jota pidetään arvostetuimpana kotimaisena lääketieteellisen tutkimuksen palkintona. Palkinnon saaja pitää Matti Äyräpään luennon, joka aiemmin sijoittui jokavuotisen Lääkäripäivät-tapahtuman avajaisiin tammikuussa. Vuodesta 2019 lähtien ajakohdaksi on määritelty keväisin pidettävä Äyräpää-symposium. Luennon pitäjäksi valitaan menestyksellistä tutkimustyötä aktiivisesti tekevä suomalainen lääkäri. Duodecim antaa luennon pitäjälle tunnustusapurahan (20 000 euroa v. 2008) ja luento julkaistaan Aikakauskirja Duodecimissa. Luennon pitäjä valitaan Duodecim-seuran jäsenten ehdotusten pohjalta. Palkinto on saanut nimensä lääkärin, hammaslääkärin ja Duodecimin ensimmäisen puheenjohtajan Matti Äyräpään mukaan. == Palkitut == *1969 Eino Kulonen *1970 Kauko Vainio *1971 Esko Nikkilä *1972 Olli Mäkelä *1973 Olavi Eränkö *1974 Kari Penttinen *1975 Lauri Saxén *1976 Erkki Klemola *1977 Kari Kivirikko *1978 Kari Cantell *1979 Bror-Axel Lamberg *1980 Pirjo Mäkelä *1981 Markku Seppälä *1982 Reijo Vihko *1983 Eero Saksela *1984 Tatu Miettinen *1985 Antti Vaheri *1986 Olli Jänne *1987 Mikko Hallman *1988 Pekka Häyry *1989 Pekka Halonen *1990 Albert de la Chapelle *1991 Leevi Kääriäinen *1992 Tapani Luukkainen *1993 Mårten Wikström *1994 Juhani Jänne *1995 Jouni Uitto *1996 Leena Palotie *1997 Carl G. Gahmberg *1998 Kari Alitalo *1999 Ilpo Huhtaniemi *2000 Pekka Saikku *2001 Riitta Hari *2002 Matti Haltia *2003 Kai Simons *2004 Petri Kovanen *2005 Kimmo Kontula *2006 Lauri A. Aaltonen *2007 Markku Laakso *2008 Sirpa Jalkanen *2009 Seppo Ylä-Herttuala *2010 Jorma Viikari *2011 Juha Kere *2012 Heikki Joensuu *2013 Taina Pihlajaniemi *2014 Leif Groop *2015 Heikki Huikuri *2016 Erika Isolauri *2017 Mikael Knip *2018 Timo Otonkoski *2019 Olli Kal­lio­nie­mi *2020 Asla Pitkänen *2021 Anu Wartiovaara *2022 Jari Tiihonen *2024 Olli Raitakari == Lähteet == *Matti Äyräpään palkinto. Palkitut 1969–2016. (pdf) Duodecim. === Viitteet === Luokka:Suomalainen Lääkäriseura Duodecim Luokka:Lääketieteen palkinnot Luokka:Suomalaiset tiedepalkinnot
The Dudesons (1. tuotantokausi)

The Dudesons - Complete First Season on suomalaisen stuntryhmä Extreme Duudsoneiden ensimmäinen kansainvälinen tv-sarja, jota nähtii Suomen lisäksi yli 20 muussa maassa. Vuonna 2007 tuotantokausi julkaistiin dvd:llä Suomessa nimellä The Dudesons - 1. Tuotantokausi. DVD julkaistiin myös muissa maissa. Tuotantokauden 8 jaksoa esitettiin vuonna 2006. Vierailevina tähtinä nähdään mm. Bam Margera, Steve-O ja Tom Green. ==Jaksoluettelo== ===Härmästä Hollywoodiin=== ===Kaaosta Duudsoni-ranchilla=== ===Murto supermarkettiin=== ===Duudsonit valloittavat Meksikon=== ===Naapurisodat=== ===Pyromaani- Duudsonit=== ===Rakkaus tekee kipeää=== ===Duudsoneiden tähtihetket=== Luokka:Tuotantokaudet 1\. tuotantokausi
Vladimír Zábrodský

Vladimír Zábrodský (7. maaliskuuta 1923 Praha, Tšekkoslovakia – 20. maaliskuuta 2020) oli tšekkoslovakialainen jääkiekkoilija, joka pelasi maansa Extraliga-sarjassa. Hän saavutti hopeaa vuoden 1948 talviolympialaisissa ja voitti maailmanmestaruuden 1947 ja 1949. Hänet liitettiin Kansainvälisen jääkiekkoliiton Hall of Fameen 1997. == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Jääkiekon maailmanmestarit Luokka:Vuonna 1923 syntyneet Luokka:Vuonna 2020 kuolleet
Päntäne

Päntäne (puhekielessä usein Päntälä) on yksi Kauhajoen kuudesta maarekisterikylästä. Kylä sijaitsee Kauhajoen länsiosassa, Kauhajoen keskustasta seututietä 663 lounaaseen eli Karijoen suuntaan. Kylän läpi virtaa etelästä kohti Kokonkylää erittäin eroosioherkkä ja mutkainen Päntäneenjoki. Kylä sijaitsee 128 metrin korkeudessa merenpinnasta. Kylässä toimivia yhdistyksiä ovat Päntäneen kyläyhdistys, Päntäneen maa- ja kotitalousnaiset, Päntäneen metsästysseura ja Päntäneen Nuorisoseura. Kylässä toimii myös Lions Club Päntäne ja koulu, jossa on luokat 1.–6. Kylässä on yksi ruokakauppa. Vuonna 1918 Päntäneelle perustettiin Maalaisliiton eli nykyisen Suomen Keskustan osasto. Päntäneeltä on matkaa Puskankylään 4,2 kilometriä, Keturinkylään 2,5 kilometriä, Käyränkylään 3,3 kilometriä, Kyynyyn kolme kilometriä, Nirvankylään 3,2 kilometriä, Kauhajoen keskustaan 10,8 kilometriä ja Karijoen keskustaan 21 kilometriä. Tunnettuihin päntäneläisiin kuuluu sieltä kotoisin oleva, Suomen kylätoiminnan isäksi mainittu aluetieteilijä Lauri Hautamäki. == Lähteet == == Aiheesta muualla == *Päntäneen koulu *Päntäneen Nuorisoseura Ry ===Kirjallisuutta=== *Karhu, Satu (toim.): Päntäneen kyläkirja. Päntäneen kylätoimikunta, 1993. ISBN 952-90-5058-5. Luokka:Kauhajoen kylät Luokka:Etelä-Pohjanmaan maakunnan taajamat
Teologinen antropologia

Teologinen antropologia on teologian osa-alue, joka tutkii ihmiskuntaa tai antropologiaa sen suhteessa jumaluuteen. Teologisessa asiayhteydessä siihen viitataan yleensä vain sanalla antropologia. Paavi Johannes Paavali II opetti Paavillisessa Lateraani-yliopistossa avioliiton- ja perheentutkimusinstituutissa (Pontificium Institutum Joannes Paulus II Studiorum Matrimonii ac Familiae) tätä aihetta. Luokka:Systemaattinen teologia
Vigilia (Rautavaara)

Vigilia on Einojuhani Rautavaaran vuonna 1971 valmistunut "Pyhän Johannes Kastajan muistolle" omistettu ortodoksinen kirkkomusiikkiteos sekakuorolle ja laulusolisteille. Teos on toistaiseksi ainoa suomalaisen säveltäjän säveltämä vigilia.Ortodoksi.net: Rautavaara Kyseessä oli alun perin Helsingin Juhlaviikkojen ja Suomen Ortodoksisen Kirkon tilausteos, ja se sai kantaesityksensä jumalanpalveluksen yhteydessä Uspenskin katedraalissa Helsingissä. Vuonna 1997 Rautavaara laati Vigiliasta lyhennetyn version konserttikäyttöä varten. Vuoden 1997 versiosta tehtiin myös englanninkielinen käännös ulkomaisia kuoroja varten. Rautavaara pyrki Vigiliassa irrottautumaan ortodoksisen kirkon jumalanpalvelusmusiikiksi vakiintuneesta 1800-luvun romanttisesti sävyttyneestä kirkkolauluperinteestä ja halusi lähestyä uskonnollista tekstiä arkaaisemmasta, bysanttilaisesta näkökulmasta. Sanomaa tehostaakseen Rautavaara sulautti teokseensa myös modernista kuorokirjallisuudesta tuttuja tehokeinoja, kuten kuiskausääniä ja mikrointervalleja. Teoksen yleissävy on kuitenkin harras, ja siinä on voimakas mystinen tunnelmalataus. Lauluteknisen haastavuuden takia Vigiliaa kuullaan vain harvoin jumalanpalveluksissa tavallisten kirkkokuorojen esittämänä, mutta teosta on kuultu runsaasti ympäri maailmaa sekä koti- että ulkomaisten ammattikuorojen ohjelmistossa. Radion kamarikuoro levytti teoksen säveltäjän 70-vuotispäivien yhteydessä vuonna 1998, ja kotimaiset musiikkikriitikot valitsivat levytyksen vuoden kuorolevyksi. Vigilia esitettiin pitkän tauon jälkeen vuonna 2011 osana Helsingin Juhlaviikkojen ohjelmaa. ==Äänite== *Rautavaara, Einojuhani, (säv.), Vigilia Finnish Radio chamber choir / Timo Nuoranne Ondine Ode 910-2 ==Nuotit== *Vigilia / All-Night Vigil Kustantaja Fennica Gehrman *Kaksi laulua Vigiliasta / Two Extracts from the Vigil (Avuksihuutopsalmi, Ehtoohymni) Kustantaja Fennica Gehrman == Lähteet == ==Aiheesta muualla== * Tarja von Creutlein: Einojuhani Rautavaaran "Vigilia Pyhän Johannes Kastajan muistolle" ortodoksisen kirkkomusiikin kontekstissa (väitöskirja), Joensuun yliopisto, 2006 Luokka:Einojuhani Rautavaaran teokset Luokka:Ortodoksinen kirkkomusiikki‎ Luokka:Suomalainen kirkkomusiikki‎
Tatjanan päivä

Tatjanan päivä eli opiskelijoiden päivä on Venäjällä 25. tammikuuta vietettävä juhlapäivä.http://document.kremlin.ru/doc.asp?ID=026269 Tatjanan päivänä vuonna 1755 keisarinna Elisabet allekirjoitti ukaasin Moskovan yliopiston perustamisesta. Muistopäivä oli vielä tuolloin juliaanisen kalenterin mukaan 12. tammikuuta, gregoriaanisen kalenterin mukaan 23. tammikuuta. Pyhä Tatiana oli Roomassa kolmannella vuosisadalla vaikuttanut marttyyri, joka on opiskelijoiden suojelupyhimys. Nykyisinkin Moskovan valtionyliopistossa on Pyhän Tatjanan kirkko. 1860-luvulla Tatjanan päivästä tuli epävirallinen opiskelijoiden päivä, jota vietettiin riehakkaasti. Samana päivänä alkoi opiskelijoiden talviloma. Tatjanan päivänä poliisi ei vienyt päihtyneitä opiskelijoita putkaan. Bolševikit kielsivät päivän vieton 1917 ylenmääräisen raisuna, mutta se on nykyisin elvytetty ja sitä vietetään samalla tavoin kuin ennenkin. == Lähteet == * Tatjanan eli opiskelijoiden päivä Venäjällä, Venäjän ääni. === Viitteet === Luokka:Tammikuun juhlapäivät Luokka:Pyhien juhla- ja muistopäivät Luokka:Opiskelijoiden juhlat Luokka:Venäjän juhlapäivät
Fargo-Moorhead

pienoiskuva|Fargo-Moorhead Pohjois-Dakotan ja Minnesotan kartalla. Fargo- Moorhead on nimitys metropolialueelle, joka on muodostunut Pohjois-Dakotan suurimman kaupungin Fargon ja Minnesotan kaupungin Moorheadin yhteenkasvaneelle ympäristölle. Alue sijaitsee osavaltioiden rajana toimivan Red Riverin molemmilla puolilla, ja yhteensä alueella asuu 174 367 ihmistä (2000). Fargo-Moorheadiin kuuluvat piirikunnat Cass ja Clay. Muita merkittäviä keskuksia ovat kaupungit West Fargo ja Dilworth. Yhteenkasvanut alue muodostaa oman talous- ja palvelualueensa, jonka asukkaat kulkevat jokapäiväisessä elämässään kaupungista toiseen. Vuonna 1977 valmistui Red Riverin ylittävä, Michael Gravesin suunnittelema Fargo-Moorheadin ”kulttuurisilta”, joka tarjoaa samalla tilat kaupunkien yhteiselle taidemuseolle osana molemmin puolen jokea sijaitsevaa kulttuurikeskusta. ==Lähteet== Luokka:Yhdysvaltain suurkaupunkialueet Luokka:Pohjois-Dakotan maantiede Luokka:Minnesotan maantiede
Venus Terzo

Venus Terzo (s. 17. lokakuuta 1967 Montréal, Québec) on kanadalainen Leo- palkittu näyttelijä, joka tunnetaan parhaiten televisiosarjasta Da Vincin murhatutkimukset, sekä sen spin-off sarjasta Da Vinci's City Hall. Näytelmäroolien ohella Terzo on tehnyt useita äänirooleja televisioon ja on lainannut ääntään animaatioihin, kuten Ranma ½, Super He-Man, Beast Machines, X-Men: Evolution ja Ihmeneloset. ==Lähteet== * Venus Terzo TV.comissa * Venus Terzo CrystalAcidsissa Luokka:Kanadalaiset televisionäyttelijät Luokka:Kanadalaiset ääninäyttelijät Luokka:Vuonna 1967 syntyneet Luokka:Elävät henkilöt
Dan Ingram

Dan Ingram (7. syyskuuta 1934 Oceanside, New York – 24. kesäkuuta 2018Dan Ingram Dead At 83 ) oli yhdysvaltalainen DJ. Ingram aloitti uransa pienillä asemilla New Yorkin osavaltion ja Connecticutin alueilla, kunnes siirtyi KBOX- asemalle Dallasiin ja sieltä WIL-asemalle St. Louisiin. New Yorkiin hän palasi vuonna 1961 WABC-asemalle, jolla hän oli seuraavan 21 vuoden ajan. Sen jälkeen Ingram teki CBS:lle Top 40 Satellite Survey -ohjelmaa. Vuonna 1991 hän siirtyi WCBS-FM asemalla, jolla toimi eläkkeelle jäämiseensä vuoteen 2003 asti. Dan Ingram nimettiin Radio Hall of Fameen vuonna 2007. ==Lähteet== Luokka:Radio Hall of Fame Luokka:Yhdysvaltalaiset DJ:t Luokka:Vuonna 1934 syntyneet Luokka:Vuonna 2018 kuolleet
Vasili Orlov-Denisov

Vasili Vasiljevitš Orlov-Denisov () (1775–1844), kreivi, oli venäläinen ratsuväenkenraali. Hän osallistui kasakoidensa kanssa Leipzigin taisteluun ja Suomen sotaan 1808. Hänen kasakkansa palvasivat ihmisiä kuoliaiksi Kauhajoella Suomen sodan aikaan ja tekivät muutenkin tuhoja Kauhajoella. == Lähteet == *HS.fi 9.11.2008: Kansa kierrätti vanhoja kauhuja Luokka:Venäläiset kenraalit Luokka:Vuonna 1775 syntyneet Luokka:Vuonna 1844 kuolleet
Kemiallisten aseiden kieltojärjestö

Kemiallisten aseiden kieltojärjestö (OPCW) on yhteistyössä YK:n kanssa toimiva järjestö, joka valvoo vuonna 1993 allekirjoitetun Kemiallisten aseiden kieltosopimuksen noudattamista. Järjestölle myönnettiin vuoden 2013 Nobelin rauhanpalkinto. Järjestön päämaja on Haagissa. Sen jäseninä on 185 valtiota, jotka edustavat yhteensä 98 % maailman väestöstä. Toimintansa aikana järjestö on suorittanut yhteensä yli 3 500 tarkastuskäyntiä tehtaisiin ja asevarikoille.Järjestön kotisivu Sopimuksen on ratifioinut 180 valtiota ja allekirjoittanut kaksi valtiota. Sopimuksen ulkopuolella on neljä valtiota. == Lähteet == == Aiheesta muualla == Luokka:Kansainväliset järjestöt Luokka:Nobelin rauhanpalkinnon saajat
Koskenkylä (Kauhajoki)

Koskenkylä on kylä Kauhajoen keskiosassa, Kauhajoen keskustasta kaakkoon. Kylä sijaitsee kantatien 44 ja pohjois-eteläsuunnassa virtaavan Kauhajoen varrella. Kauhajoessa on Koskenkylän kohdalla vanha myllypato, jolla on maisemallista arvoa. Kylässä on toiminut aikoinaan myös Koskenkylän koulu, jossa 19. lokakuuta 1918 perustettiin Kauhajoen opettajayhdistys. Koskenkylästä on matkaa Kauhajoen keskustaan 3,8 kilometriä, Heikkilänkylään 1,3 kilometriä, Havuskylään 1,5 kilometriä ja Panulaan kolme kilometriä. Kauhajoen kapinaa seuranneiden kostotoimenpiteiden aikana 11. heinäkuuta 1808 venäläisen kenraali Vasili Orlov-Denisovin kasakat polttivat Koskenkylän ja läheisen Panulan alueen lähes kaikki torpat ja talot. 14\. tammikuuta 2000 54-vuotias kauhajokinen mies räjäytti suuren määrän räjähteitä Koskenkylässä, Kauhajoen rannassa, Harikko Oy:n kohdalla. Harikko Oy on Suomen Isänmaallisen Kansanliikkeen puheenjohtaja Matti Järviharjun omistuksessa. Räjähdyksen seurauksena lähialueen talot vavahtelivat ja ikkunoita rikkoutui. Räjähdys oli Järviharjun mukaan suunnattu häntä vastaan. Vuoden 1999 lopussa Järviharjun Aikalajärven rannassa sijainnut loma-asunto joutui pommi-iskun kohteeksi. == Lähteet == Luokka:Kauhajoen kylät
Biellan maakunta

Biellan maakunta () on maakunta Piemonten hallintoalueella Luoteis-Italiassa. Biellan maakunnan pinta-ala on 913 km2 ja asukasluku vajaat 180 000\. Maakunta muodostuu 79 kunnasta, ja sen pääkaupunki on Biella.tuttitalia Biellan maakunta perustettiin vuonna 1992. == Suurimmat kunnat == Biellan maakunnan väkiluvultaan suurimmat kunnat ovat (31.12.2015): Kunta Asukasluku Biella 44 733 Cossato 14 804 Vigliano Biellese 7 866 Candelo 7 740 == Lähteet == == Aiheesta muualla == *Virallinen sivusto *
Burn

Burn voi tarkoittaa seuraavia: * Burn, energiajuoma * Burn!, suomalainen yhtye * Burn, Deep Purple -yhtyeen albumi vuodelta 1974 * Burn, Havok -yhtyeen albumi vuodelta 2009 * ”Burn”, Deep Purple -yhtyeen kappale vuodelta 1974 * ”Burn”, Ellie Gouldingin kappale vuodelta 2013 * Burn, etunimenä: ** Burn Gorman (s. 1974), brittiläinen näyttelijä ja muusikko * Burn, sukunimenä: ** Amos Burn (1848–1925), englantilainen shakinpelaaja ja shakkikirjailija ** Dan Burn (s. 1992), englantilainen jalkapalloilija
Drangedal

Drangedal on Norjan kunta Telemarkin läänissä. Se koostuu Tørdalin ja Drangedalin kylistä. Hallinnollinen keskus on Prestestranda. Kunnan alueella sijaitsevat Tøkke-järvi sekä talviurheilukeskus Gautefall. Kunta rajoittuu Gjerstadiin Itä-Agderin läänissä, Nissedaliin lännessä, Kviteseidiin pohjoisessa, Nomeen koillisessa, Skieniin idässä sekä Bambleen ja Kragerøön etelässä. Kunnan korkein kohta Fagerliheia sijaitsee 911 metriä merenpinnan yläpuolella. Pääelinkeinot ovat maa- ja metsätalous, pienteollisuus, matkailu ja liikenne. Vuoden 2022 alussa kunnassa oli 4 093 asukasta. == Tunnettuja henkilöitä == * Sputnik (s. 1943), muusikko == Lähteet == ==Aiheesta muualla== *
Berliinin lentoasema (täsmennyssivu)

Berliinin lentoasema voi tarkoittaa seuraavia lentoasemia: * Berliinin–Brandenburgin lentoasema (BER/EDDB) – Berliinin nykyinen päälentoasema * Tegelin lentoasema (TXL/EDDT) – vuonna 2021 suljettu lentoasema * Schönefeldin lentoasema (SXF/EDDB) – vuonna 2020 suljettu lentoasema * Tempelhofin lentoasema (THF/EDDI) – vuonna 2008 suljettu lentoasema * Gatowin lentokenttä – vuonna 1995 suljettu lentokenttä * Johannisthalin lentokenttä – vuonna 1952 suljettu lentokenttä * Staakenin lentokenttä – vuonna 1948 suljettu lentokenttä cs:Berlínská letiště zh:柏林机场
Kirsten Williamson

Kirsten Williamson on kanadalainen näyttelijä, joka on näytellyt televisiossa 1990-luvulta lähtien useissa televisiosarjoissa ja elokuvissa, kuten Vaarallinen lento, Äärirajoilla, Menneisyyden lapsi, Tähtiportti, Mies vailla nimeä, Taken, Da Vincin murhatutkimukset, Smallville, L-koodi ja Stargate Continuum. Hän on tehnyt myös kaksi ääniroolia animaatioon, joista toinen on Williamsonin pisimpään kestänyt rooli X-Men: Evolutionissa vuosien 2000–2003 aikana. ==Lähteet== * Kristen Williamson TV.comissa Luokka:Kanadalaiset televisionäyttelijät Luokka:Vuonna 1969 syntyneet Luokka:Elävät henkilöt
Sub7

Sub7 on haittaohjelma, joka tunnetaan myös nimellä Subseven. Ohjelma on takaoven avaava troijalainen. Sitä käytetään pääosin aiheuttamaan ilkivaltaa, kuten piilottamaan osoittimen, muuttamaan järjestelmän asetuksia tai lataamaan pornografisia nettisivustoja. Kuitenkin sitä voidaan käyttää myös rikollisiin toimiin, kuten varastamaan luottokortin tietoja käyttäen näppäimen painallusten kaappaajaa. Sen nimi on keksitty kääntämällä Netbusin nimi toisinpäin ("suBteN") ja vaihtamalla "ten", eli kymmenen sanaan "seven" eli seitsemään. Sub7 troijalaisen pysäyttää yleensä virustorjuntaohjelma tai palomuuri. Kuitenkin, jos ohjelma on pakattu .zip arkistoon, jotkin vanhat virustorjuntaohjelmat eivät osaa tarkastaa tiedostoja .zip arkistojen sisällä, mutta uusimpien ohjelmien myötä tästä on tullut pienempi ongelma. Sen on alun perin suunnitellut henkilö joka tunnetaan nimellä "mobman". Hänen olinpaikastaan ei ole tietoa. Hänen on huhuttu joko olevan kuollut, tai kyllästynyt projektin jatkamiseen. Projektia ei ole päivitetty aikoihin millään tavalla. Nettisivustoa ei ole päivitetty pitkään aikaan (viimeksi huhtikuussa 2004), kunnes yhtäkkiä sivustolle ilmestyi uutisviesti huhtikuun 6. päivä, vuonna 2006. Uutiset eivät olleet mobmanilta itseltään, vaan jonkun joka on nimen "Lat" takana. Kuten muutkin takaoven avaavat ohjelmat, Sub 7 paketin mukaan on varustettu palvelin ja asiakasohjelma. Palvelinohjelma on se, joka uhrin täytyy suorittaa altistuakseen Sub7 uhalle, ja asiakas on graafisella käyttöliittymällä varustettu ohjelma, jonka asiakas suorittaa omalla tietokoneellansa kontrolloidakseen uhrin tietokonetta. Sub7 antaa hakkeroijan asettaa uhrin tietokoneelle pääsalasanan, jonka jälkeen muut hakkeroijat eivät pysty hallitsemaan uhrin tietokonetta. Käytännössä katsoen siis pääsalasanan avulla asiakas voi omistaa uhrin tietokoneen. Sub7:ssä on enemmän ominaisuuksia kuin Netbus-ohjelmassa (mm. Webkameran kaappausominaisuus ja käyttäjäystävällinen rekisterieditori). Sub7 on myös hieman vakaampi kuin Netbus. Jotkut versiot asiakasohjelmasta sisältävät "Hard Drive Killer Pro" koodin, joka on tarkoitettu tuhoamaan Sub7:n ohjelmoijan vihollisen kiintolevy. Koodi selvittää onko tietokoneella ICQ asennettuna, ja jos sen käyttäjätunnus vastaa tiettyä ID:tä (7889118, Sean Hamiltonin, kilpailevan troijalaiskehittelijän ID), ohjelma tuhoaa kiintolevyn. On huhuttu, että näin myös kävi. http://www.megasecurity.org/Info/sub7_syphillis.html == Lähteet == == Aiheesta muualla == * http://subseven.slak.org Alkuperäinen julkaisusivusto * http://www.hackpr.net/~sub7/ Luokka:Troijan hevoset
Champigny-sur-Marne

Champigny-sur-Marne on kaupunki Île-de-Francen alueella Val-de-Marnen departementissa Pariisin esikaupunkialueella. Se sijaitsee Pariisin itäpuolella Marnejoen varrella. Kaupungissa on arviolta 75 961 asukasta (vuonna 2013) ja sen pinta-ala on 11,3 neliökilometriä. == Lähteet == == Aiheesta muualla == * Kaupungin internetsivut Luokka:Val-de-Marnen kunnat
Telegonos

Telegonos () oli kreikkalaisessa mytologiassa Odysseuksen nuorin poika, joka syntyi suhteesta Kirken kanssa.Hesiodos: Jumalten synty 1011–1016 (engl. käännös) Telegonoksen vartuttua nuorukaiseksi Kirke lähetti hänet etsimään Odysseuksen, joka oli tällöin jo palannut takaisin Ithakaan Troijan sodasta. Myrsky heitti hänen aluksensa Ithakan rannikolle, mutta luullen saapunneensa Kerkyraan Telegonos alkoi rosvota pelloilta viljaa nälkäänsä. Kun Odysseus ja hänen vanhin poikansa Telemakhos kuulivat ryöstelijästä, he lähtivät taistelemaan tätä vastaan. Telegonos surmasi taistelussa keihäällään isänsä tätä tunnistamatta. Pallas Athenen käskystä Telegonos lähti yhdessä Telemakhoksen ja Penelopen kanssa viemään isänsä ruumista Aiaiaan Kirken luokse, jossa hän hautasi isänsä ja nai Penelopen. Tämän kanssa hän sai pojan, Italoksen.Hyginus: Fabulae cxxvii (engl. käännös). Italiassa Telegonosta pidettiin TusculuminOvidius: Fasti iii.87–98 (engl. käännös). ja PraenestenPlutarkhos: Moralia iv.41 (engl. käännös). kaupunkien perustajana. == Muita samannimisiä hahmoja == * Telegonos oli Egyptin kuningas, joka nai Ion sen jälkeen kun tämä oli päättänyt pitkän vaelluksensa ja löytänyt poikansa Epafoksen.Apollodoros: Bibliotheke ('Kirjasto') 2.1.3 (engl. käännös). * Telegonos, Proteuksen poika ja Polygonoksen veli, jonka Herakles surmasi yhdessä tämän veljen kanssa näiden haastettua sankarin painiotteluun.Apollodoros: Bibliotheke ('Kirjasto') 2.5.9 (engl. käännös). == Lähteet == Luokka:Kreikkalainen mytologia
Päärnäspää

Päärnäspää, joissain lähteissä Pärnäspää, on kylä Kemiön saaren pohjoispäässä Halikon kunnassa. Kylä on asukasluvultaan pieni, Päärnäspään talonpoikaiskartanon lisäksi kylässä on muutama asuintalo. Merenrannalle sen sijaan on rakennettu useita kesämökkejä. Angelniemen hautausmaa sijaitsee Päärnäspään alueella. Päärnäspää on ollut niin sanottu suomalaisen vero- oikeuden kylä, mistä on päätelty, että se on ollut olemassa jo ainakin 1300-luvulla. Päärnäspää siirtyi monen muun halikkolaisen kylän tavoin 1520-luvulla Naantalin luostarin omistukseen, josta se on myöhemmin peruutuksissa jälleen itsenäistynyt. Tila on ollut vauras, sillä se on toiminut armeijan ratsutilana 1700-luvulla, ja tilan omistajan mainitaan olleen huomattavan rikas 1800-luvulle tultaessa. Nykyinen Päärnäspään päärakennus on rakennettu 1800-luvun alkupuolella ja edustaa empiretyyliä. Päärnäspään maastolle ovat ominaisia korkeat metsäiset mäet, joiden väliin jäävät laaksot ovat viljeltyjä. Kylän eteläosissa mäkien väleissä on suota. Pohjoisessa Päärnäspää rajoittuu Kokkilanselkään. ==Lähteet== == Kirjallisuutta == * Luokka:Angelniemen kylät
Murray Kaufman

Murray "the K" Kaufman (4. helmikuuta 1922 - 21\. helmikuuta 1982) oli yhdysvaltalainen DJ. Radiouransa Kaufman aloitti 1953 WMCA-asemalla New Yorkissa, jonne hän aluksi teki myöhäisillan haastatteluohjelmaa, kunnes hän sai oman yöohjelmansa. Vuonna 1958 hän siirtyi WINS-asemalle Swingin’ Soiree -ohjelman isännäksi. Vuotta myöhemmin hän sai Alan Freedin ohjelmapaikan ja tuli pian New Yorkin suosituimmaksi DJ:ksi. 1965 Kaufman siirtyi WOR-FM:lle, jolta edelleen vuonna 1969 NBC:n Monitor -ohjelman isännäksi, jota tehtävää hän hoiti vuoteen 1971. Sen jälkeen hän siirtyi Kaliforniaan isännöimään syndikoitua Soundtrack of the '60s -ohjelmaa, mutta joutui terveyssyistä luopumaan jo vuoden jälkeen. Murray Kaufman nimettiin Radio Hall of Fameen vuonna 1997. ==Lähteet== *Radio Hall of Fame: Murray "the K" Kaufman Luokka:Radio Hall of Fame Luokka:Yhdysvaltalaiset DJ:t Luokka:Vuonna 1922 syntyneet Luokka:Vuonna 1982 kuolleet
Soili Markkanen

Soili Marjatta Markkanen (s. 24. elokuuta 1946 Rautalampi) on suomalainen näyttelijä. Markkanen kävi Suomen Teatterikoulun 1965–1968. Hän on näytellyt Kuopion kaupunginteatterissa vuosina 1976–1981 ja Tampereen Työväen Teatterissa vuodesta 1985.Soili Markkanen Tampereen Työväen Teatterin verkkosivuilla Viitattu 9.5.2012. == Soili Markkasen roolitöitä == *Kolme sisarta (Irina) Kuopion Kaupunginteatteri 1972 *Niskavuoren naiset (Ilona) Kuopion Kaupunginteatteri 1977 *Nukkekoti (Nora) Kuopion Kaupunginteatteri 1979 *Yksi lensi yli käenpesän (Hoitajatar Ratched) Kuopion Kaupunginteatteri 1980 *Mefisto (Nicoletta von Niebuhr) Suomen Kansallisteatteri 1985 *Iltaa, nimeni on Faust (Christel) TTT 1986 *Petos (Emma) TTT 1986 *Sakset, kivi, paperi (Medea) TTT 1991 *Metsolat (Lisbeth Nylund) TTT 1993-1995 *Ellenin aika (Frida Jacobi) TTT 1999 *Poltettu oranssi (Amanda Klein) TTT 2001 *Siunattu hulluus (Liinu-tamma) TTT 2004 *Kauppamatkustajan kuolema (Nainen) TTT 2006 *Uusi päivä (Irma Alajoki) TTT 2017– == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1946 syntyneet Luokka:Elävät henkilöt
Veronica Palm

Veronica Palm (s. 1. helmikuuta 1973) on ruotsalainen poliitikko. Hän edustaa sosiaalidemokraatteja ja istui valtiopäivillä vuosina 2002–2015. Palm oli lokakuusta 1998 heinäkuuhun 1999 Euroopan parlamentin jäsen. Hän nousi parlamenttiin Birgitta Ahlqvistin varaedustajanaSvenska ledamöter i Europaparlamentet Ahlqvistin palattua valtiopäiväedustajaksi. Palm oli naisten oikeuksien valiokunnan jäsen 19. lokakuuta 1998 – 19. heinäkuuta 1999 ja kulttuuri-, nuoriso- ja koulutusasioita sekä tiedotusvälineitä käsittelevän valiokunnan varapuheenjohtaja 28. lokakuuta 1998 – 19. heinäkuuta 1999. Syksyn 2002 valtiopäivävaaleissa hänet valittiin ensimmäisen kerran Ruotsin valtiopäivien jäseneksi ja syyskuun 2006 vaaleissa hänet valittiin jatkokaudelle. Hän edustaa Tukholman kunnan vaalipiiriä. Helmikuusta 2008 alkaen Palm on ollut valtiopäivien sosiaalivakuutusvaliokunnan varapuheenjohtaja Tomas Enerothin siirryttyä elinkeinovaliokunnan varapuheenjohtajaksi. Aiemmin hän oli varsinaisena jäsenenä ulkoasiainvaliokunnassa. Palmilla on lastenhoitajan koulutus vuodelta 1991 ja hän teki päiväkotityötä Linköpingin kunnassa vuoteen 1996. Vuonna 1996 hän työskenteli lyhyen aikaa Ruotsin valtiovarainministeriön ja vuosina 1996–1998 Ruotsin ammattiliittojen keskusjärjestön LO:n palveluksessa. Vuodesta 1999 vuoteen 2002 hän teki kansalaisjärjestötyötä Tukholmassa. Palm on naimisissa tukholmalaisen kunnallispoliitikon Roger Mogertin kanssa. Heillä on kolme lasta, kaikki tyttäriä. == Lähteet == *Veronica Palmin kotisivut *Palm Ruotsin valtiopäivien sivuilla * ===Viitteet=== Luokka:Ruotsin sosiaalidemokraattisen työväenpuolueen poliitikot Luokka:Ruotsalaiset europarlamentaarikot Luokka:Vuonna 1973 syntyneet Luokka:Elävät henkilöt
Huiluvaris

Huiluvaris (Cracticus torquatus) on laajalla alueella Australiassa elävä leijuihin kuuluva varpuslintu. == Tunnistaminen == Huiluvaris on kooltaan noin 24–30 cm, naaraat ovat yleensä hieman koiraita pienikokoisempia. Huiluvariksen pää ja selkä ovat mustat lukuun ottamatta niskan ja kaulan ohutta valkeaa juovaa. Lajin siivet ovat harmaat, vatsa on valkoinen. Suurikokoinen ja koukkupäinen nokka on harmaa. Huiluvariksen taidokas laulu koostuu vihellyksistä ja matkimisista == Elinympäristö == Huiluvarikset elävät Queenslandista eteläisen Australian kautta Pohjois-Australiaan ulottuvalla vyöhykkeellä, mutta eristäytyneet populaatiot elävät myös Tasmaniassa ja Kimberleyssä. Lajia tavataan metsissä, ja se on sopeutunut myös kaupunkielämään. Sisämaassa huiluvarikset yleensä elävät hieman tiheämmissä metsissä kuin rannikkoseuduilla. == Ravinto ja lisääntyminen == Huiluvarikset ovat aggressiivisia saalistajia. Ravintonaan ne käyttävät lintuja, liskoja ja hyönteisiä. Saalistus tapahtuu pääasiallisesti maasta. Huiluvariksilla on myös tapana varastoida ruokaa puiden oksille. Lajin pesimäkausi kestää heinäkuusta tammikuuhun. Maljamainen pesä tehdään ruohoista ja oksista. Naaras munii 3–5 munaa, joista poikaset kuoriutuvat parinkymmenen päivän kuluttua. Kuoriuduttuaan poikaset viipyvät pesässä vielä noin kuukauden. Nuoret yksilöt yleensä jäävät auttamaan seuraavien pesueiden hoidossa. == Lähteet == Luokka:Huiluvarikset